**ОБЯВЛЕНИЕ ПО РЕДА НА ЧЛ. 26, АЛ. 3 ОТ ЗАКОНА НА НОРМАТИВНИТЕ АКТОВЕ**

 **ОТНОСНО:** Проект за изменение и допълнение на Наредба за определяне и администриране на местните такси и цени на услуги на територията на община Рудозем.

 На основание чл. 26, ал. 3 от Закона за нормативите актове, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомяваме всички заинтересовани лица, че в **30-дневен срок** от публикуване на настоящото обявление на интернет страницата на Община Рудозем се приемат предложения и становища, относно така изготвения проект за изменение и допълнение на Наредба за определяне и администриране на местните такси и цени на услуги на територията на община Рудозем.

1. **Причини, налагащи приемането на подзаконовия нормативен акт:**

Съгласно чл. 9 от ЗМДТ общинският съвет приема наредба за определянето и администрирането на местните такси и цени на услуги, а разпоредбата на чл. 141, ал. 4 от Конституцията на Република България предвижда правомощия на общинския съвет да определя размера на местните такси по ред, установен със закон.

Настоящия проект за изменение на Наредбата е свързан с констатирна празнота в нормативния акт, свързана с липсата на определен размер на такса в производствата производства за настаняване под наем, продажби, замени или учредяване на вещни права върху общински имоти.

 Съгласно чл.111 ЗМДТ, по производства за настаняване под наем, продажби, замени или учредяване на вещни права върху общински имоти се заплаща такса. Тази такса следва да се определя въз основа на необходимите материално-технически и административни разходи по предоставяне на услугата (чл.7, ал.1 от ЗМДТ), при спазване на принципа за възстановяване на пълните разходи на общината по предоставяне на услугата по чл.8, ал.1, от ЗМДТ и при спазване на принципите за 1. възстановяване на пълните разходи на общината по предоставяне на услугата; 2. създаване на условия за разширяване на предлаганите услуги и повишаване на тяхното качество; 3. постигане на по-голяма справедливост при определяне и заплащане на местните такси.

 Според разпоредбата на чл. 115а от ЗМДТ размерът на таксата за всяка административна услуга трябва да съответства на разходите на общината за предоставяне на съответната услуга, включително необходимите материално-технически разходи и всички административни разходи за изпълнение на задълженията на длъжностните лица с оглед на тяхната квалификация и разходвано работно време. Разпоредбата на § 1, т. 15 от Допълнителните разпоредби на ЗМДТ дава съдържанието на понятието “Пълните разходи”, които включват всички разходи на общината по предоставяне на услугата, включително съответните разходи: за работни заплати и осигуровки на персонала; материални, режийни, консултантски; за управление и контрол; по събиране на таксите и други, имащи отношение към формирането на размера на таксата, определени конкретно от общинския съвет.

 При определяне на конкретния размер са съобразени всички посочени по-горе законови изисквания, като е взето предвид още, че в търговете и конкурсите при разпореждане с имоти – общинска собственост преминават през няколка етапа – започващи с решение на общински съвет, провеждане на заседания на тръжната комисия, която се състои от трима души, изготвяне на протоколи, заповеди на кмета на общината, договори и т.н.

1. **Цели, които се поставят с приемане на Наредбата:**

 Подзаконовият нормативен акт да бъде синхронизиран с нормативния акт от по-висока степен, въз основа на който е приета наредбата, а именно: Закона за местните данъци такси.

1. **Финансови и други средства необходими за прилагането на новата уредба:**

 За прилагането на Наредбата, не е необходимо разходване на бюджетни средства.

1. **Очаквани резултати от приемането на Наредбата:**

 Очакван резултат от приемането на наредбата е и създаване на действаща, актуална и приложима нормативна уредба на територията на общината относно определяне и администриране на местните такси и цени на услуги, създаване на условия за разширяване на предлаганите услуги и повишаване на тяхното качество, постигане на по-голяма справедливост при определяне и заплащане на местните такси.

1. **Анализ за съответствие с правото на Европейския съюз:**

 Предлагания проект за изменение и допълнение на Наредбата е в съответствие с Конституцията на Република България,с европейското законодателство и с всички нормативни актове от по-висока степен .

 Настоящото предложение е направено на основание чл.21, ал.2 от Закон за местното самоуправление и местната администрация при спазване изискванията на чл.75-79 от Административнопроцесуалния кодекс и чл.7, ал.2 и чл.15, ал.1, чл.26 и чл.28 от Закона за нормативните актове.

Предложения и становища по проекта могат да бъдат направени в 30-дневен срок от публикуване на настоящото съобщение на e-mail: oba@rudozem.bg или в деловодството в административната сграда на Общинска администрация - Рудозем на адрес: гр.Рудозем, бул ” България ” № 15.

Настоящите мотиви са публикувани по електронен път на 10.06.2025 г. на следният интернет адрес на Община Рудозем: [www.rudozem.bg](http://www.rudozem.bg/)

**С уважение,**

**КМЕТ НА ОБЩИНА РУДОЗЕМ: /П/**

**/ИНЖ. НЕДКО КУЛЕВСКИ/**